[{"text_idx": "#000003", "text": "Roman Podolno\u0303i on esindatud kahe laastuga, \"Esmakordselt\" ja \"Mereso\u0303it pole vo\u0303imalik\". Mo\u0303lemad jutukesed tegelevad ku\u0308ll sama asjaga, kuid erineval moel, ja tegumoelt on tegemist alternatiivajalooga. Ra\u0308nnakul ollakse siis kauges minevikus, et klaarida po\u0303lvkondade vahelisi erimeelsusi, kus noored on va\u0308ljas progressi eest, aga vanad rohkem hoiavad kinni stabiilsusest. U\u0308hes loos tahetakse kellegi taltsutatud hobune nahka panna ja teises keelatakse noortel merele minemist. Jutud on nii lu\u0308hikesed, et suurema va\u0308ljalobisemiseta miskit o\u0308elda ei saagi. Esimene jutuke vo\u0303tab enda alla ainult u\u0308he leheku\u0308lje, mis on ausalt o\u0308eldes juba iseenesest va\u0308ike saavutus. Sisu u\u0308letab vormi, ent head on mo\u0303lemad jutud, panevad kaasamo\u0303tlema ku\u0308ll."}, {"text_idx": "#000004", "text": "Tuli ikka u\u0308ks kosmoselugu ka a\u0308ra, autoriks on Dmitri Bilenkin ja pealkirjaks \"Tema Marss\". Kolmandast ekspeditsioonist Marsile, kui see planeet oli veel, vo\u0303o\u0303ras, ohtlik ja vaenulik vo\u0303ttis osa Silin. Nu\u0308u\u0308d on ta u\u0308le kaheksaku\u0308mne ja teeb uue u\u0308llatusvisiidi sinna. Vahepeal on ko\u0303ik muutunud, bussiga tehakse turismireise ja kaaslasedki vo\u0303tavad ko\u0303ike nagu see oleks tavaline ning igapa\u0308evane asi. Kui ekskursioon satub liivatormi ehk koraana ka\u0308tte, nagu siin nimetakse seda orkaani, asub Silin oma gruppi pa\u0308a\u0308stma. Olen seda juttu kunagi lugenud antoloogiast \"Me armastame Maad 2\" (Fantaasia, 2017), ja teist korda suutis see mind pua\u0308ndiga u\u0308llatada. Loetav on see lugu igal juhul. Kontrastivo\u0303te on u\u0308ldse u\u0308ks huvitav asi kirjanduses ja po\u0303lvkondade vastandamise kaudu on see siin kenasti tomima saadud. Silini mo\u0303tted on ku\u0308ll veidi nukrad, et ta ei tea mida tahab ning et ta on vana mees, kel on ko\u0303ik olemas, aga igatseb ajast, kui tal polnud midagi jne, kuid samas leidub mingi optimismi paatos ka kuskil hinges. Vo\u0303imalik, et sama skeemi ja\u0308rgi annaks ka ta\u0308napa\u0308evast kirjutada mo\u0303ne lu\u0308hiloo, miks mitte."}]